Nordjyllands Politi fik klokken 02.34 natten til fredag melding om to mænd, der var i færd med at stjæle diesel fra et tankanlæg på Borger Allé i Gug ved Aalborg. - Hundepatruljen kommer ud på stedet hvor de rigtig nok ser to mænd henne ved tankanlægget, som så forsøger at stikke af. Hunden får dog fat i den ene ret hurtigt, men den anden stikker af, fortæller vagtchef ved Nordjyllands Politi Mogens Hougesen. Hundepatruljen og andre betjente søger efter den anden gerningsmand i området i over to timer, inden det ved 5-tiden lykkes at fange og anholde den anden mand.

Opsummering:
Efter mere end to timers eftersøgning fandt politihund formodet dieseltyv.